“பினாங்கில் இறங்கியவுடன் பலவிதமான விஷயங்கள் காதுக்கு வந்தன. அவற்றுள் ஒன்று நம்மைக் கத்தியால் குத்துவதற்கு ஒரு நபருக்கு 500 ‘வெள்ளி’ பேசி ஏற்பாடு செய்திருப்பதாகவும் நான் போகும் இடங்களிலெல்லாம் கலகம் செய்வதற்கும், துண்டுப் பிரசுரங்கள் போட்டு வழங்கி வருவதற்கும் நூறு வெள்ளி பேசி, பலரை நியமித்து இருப்பதாகவும் மற்றும் கிறிஸ்துவுக்கு விரோதமாய் பேசினதாகவும், முகம்மது நபிக்கு விரோதமாய் பேசினதாகவும், இந்து மதத்தை ஒழித்து இந்துக்களை முகமதிய மதத்தில் சேர்ப்பிக்க முகமதியரிடம் பணம் வாங்கிக் கொண்டு மலாய் நாட்டிற்கு வருவதாவும், பிரிட்டிஷ் அரசாங்கத்திற்கு விரோதமாய் ஒத்துழையாமைப் பிராச்சாரம் செய்ய வருவதாவும், இன்னும் பலவிதமாகத் துண்டுப் பிரசுரங்கள் மூலமாகவும் பத்திரிகை மூலமாகவும் பிரசாரம் செய்திருந்த விஷயம் நேரில் பார்த்தோம்.